|  |
| --- |
| **Варыянт для прафтэха** |
| 1. Назавіце вышэйшую кропку на тэрыторыі нашай вобласці.(вышыня, населены пункт, у якім яна размяшчаецца).
 |
| 1. Назавіце адміністрацыйны раён Брэсцкай вобласці, на тэрыторыі якога налічваецца 38 крыніц (найвялікшая колькасць у вобласці).
 |
| 1. Назавіце твор і аўтара, вядомага краязнаўца Брэстчыны, у якім занатаваны расповед пра знакаміты помнік прыроды “Цар-дуб Пажэжынскі”.
 |
| 1. Колькі вёрст складала старая Брэст-Маскоўская дарога, закладзеная ў сярэдзіне ХІХ ст. (на ёй размясціліся ўнікальныя паштовыя станцыі у в. Няхачава, в.Мілавіды, г. Кобрын і г.Брэст).
 |
| 1. Назавіце старадаўнюю сядзібу на тэрыторыі Брэсцкай вобласці, назва якой паходзіць ад уладара сядзібы. Сядзіба прадстаўляе сабой драўляны палац з адзінай мураванай фасаднай сцяной, побач існуе парк і абсталяваная студня на месцы крыніцы, а таксама старадаўні дуб.
 |
| 1. Былая паштовая станцыя (ранейшая назва – Заполле) у ХІХ ст. мела 25 коней і 8 фурманаў (сярэдні штодзённы разгон коней - 18,4 вярсты), лічылася станцыяй першага класа: тут можна было не толькі смачна паесці, адпачыць, але і памыцца ў лазні і застацца на начлег.Назавіце населены пункт, у якім яна знаходзіцца цяпер.
 |
| 1. Назавіце сядзібу на Берасцейшчыне, якая захавала манументальную ўязную браму, сядзібны дом быў абсталяваны ў будынку былой канюшні замест палацу (які згарэў).
 |
| 1. На адным з малюнкаў Напалеона Орды, які адлюстроўвае Камянецкую вежу, прысутнічае культавы будынак. Як вы думаеце, што гэта за будынак?
 |
| 1. Назавіце архітэктурны помнік на Брэстчыне, які на сваіх фасадах утрымлівае мазаічнае пано, створанае ў майстэрнях пецярбургскіх мастакоў.
 |
| 1. Назавіце адзіную царкву на тэрыторыі Брэсцкай вобласці (назву царквы і яе месцазнаходжанне), якая названа ў гонар святога велікамучаніка, апекуна хворых дзяцей, памяць якога адзначаюць у праваслаўнай царкве 28 верасня.
 |
| 12. У раку Нёман ўпадае толькі адна буйная рака на тэрыторыі Брэсцкай вобласці. Як яна называецца? |
| 13. Гэтае возера часцяком параўноўваюць з возерам Свіцязь на Гродзеншчыне: невыпадкова два вадаёмы маюць аднолькавую авальную форму, амаль аднолькавую плошчу (больш за 20 га) і глыбіню (10-15 метраў), а таксама на гэтых вадаёмах можна пабачыць рэдкую расліну – Лабелію Дортмана. Назавіце гэта возера і яго месца размяшчэнне. |
| 14. Назавіце імя даследчыка, які памылкова адносіў час пабудовы касцёла Св. Троіцы ў Ішкальдзі да XVI стагоддзя.  |
| 15. Колькі вежаў утрымлівае адрэстаўраваны Косаўскі палац? |
| 16. Назавіце знакамітага вучонага, які ў 1902 г. першым апісаў геамарфалагічны помнік – макранскую выдму.  |
| 17. Назавіце раён Брэсцкай вобласці, у якім знаходзяцца 3 (з 4 у вобласці) геалагічных помніка прыроды:2 каменя-валуна і сапраўдная выдма. |
| 18. Назавіце населены пункт, у якім знаходзіцца гісторыка-культурная каштоўнасць - ветраны млын пач. ХХст., пабудаваны мясцовым жыхаром Рыгорам Раманавічам Драздом.  |
| 19. Назавіце раку, якую называюць “галоўнай балотнай ракой Еўропы”, “Палескай Амазонкай”, пра яе кажуць, што ў яе няма берагоў, т. як. яна ўтварае шматлікія прытокі, меандры, старыцы і штучных выспаў. |
| 20. Назавіце царкву на Берасцейшчыне, якую называюць “пізанскай” (назва царквы і населены пункт). |
| 21. Назавіце крыніцу на тэрыторыі Брэстчыны, вада якой мае чырванаватае адценне. Мясцовыя жыхары звязваюць гэта з легендай пра Божую маці, якая ступаючы на святы камень (валун) размешчаны каля крыніцы, параніла нагу.  |
| 22. Назавіце самае вялікае па плошчы возера на тэрыторыі Брэсцкай вобласці. |
| 23. Назавіце раку на тэрыторыі Брэсцкай вобласці, назва якой сугучная з польскай ракой Віслай.  |
| 24. Назавіце студню на тэрыторыі Брэсцкай вобласці, з якой звязана паданне пра княжну, якая вяла за сабой войска. Паводле легенды, падчас пераходу ў войска скончыліся запасы вады і княжна загадала спыніцца, выкапаць студню, дабыць ваду, а потым рухацца далей.  |
| 25. Назавіце возера на тэрыторыі Брэсцкай вобласці, якое мае аднайменную назву з іншым возерам у Слонімскім раёне Гродзенскай вобласці. |
| 26. Назавіце адзін з замкавых комплексаў на Брэстчыне, які захаваўся фрагментарна. Некалі ў ім існавалі кардэгарда, пад’емны мост, адмысловая сістэма абваднення і бастыённай сістэмы. |
| 27. Назавіце мастацкі фільм, эпізоды якога здымалі ў Ружанскім палацы ў 1965 г. (музыку да фільма ў Ружанах запісваў Уладзімір Высоцкі). |
| 28. Назавіце возера Брэсцкай вобласці, у якім у натуральных умовах жывуць крэветкі. |
| 29. Назавіце сядзібу, якая была перанесена ў цэнтр аднаго з буйных гарадоў Брэстчыны. Сёння яна з’яўляецца ваенна-гістарычным музеем і мае мемарыяльнае значэнне. |
| 30. Назавіце возера на Берасцейшчыне, якое ў старажытнасці мела назву “Салман”. |
| 31. Назавіце замак-палац у Польшчы, шэраг даследчыкаў якога падкрэсліваць яго падабенства да Косаўскага палацу і называюць яго “старэйшым братам Косаўскага палацу”. |
| 32. Паводле легенды, А.Міцкевіч у гонар свайго безадказнага кахання да М.Верашчакі на адным з камянёў побач Завосся пакінуў сімвалічны знак. Што гэта за знак? |
| 33. Назавіце імя беларускага писателя- выкладчыка Брэсцкага педагагічнага універсітэта, аўтара произедений "" Аповесць пра Таўлая »,« Пасланец Праметэя », суаўтара кнігі« Я з вогненнай вёскі » |
| 34. Паміж якой ракой і возерам размешчаны музей-сядзіба Адама Міцкевіча. |
| 35. Назавіце возера ў Брэсцкім раёне, вядомае вялікай канцэнтрацыяй сапрапелю ў яго глебах. Да яго вядзе толькі адна дарога, будаўніцтва якой было звязана з патрэбай яго здабывання. |
| 36. Назавіце раку на тэрыторыі Брэсцкай вобласці, з якой звязана паданне пра затоплены скарб. На беразе ракі стаяў “замак Адама”. Гаспадар быў сквапны і пасля сваёй смерці схаваў усё сваё золата ў гэтую раку. |
| 37. Каля якога возера ў Брэсцкай вобласці знаходзіцца адзінае ва Ўсходняй Еўропе месца пашырэння чыставуста каралеўскага? |
| 38. Назавіце камень-валун, геалагічны помнік прыроды, які ў 1960-я гг. быў узарваны, а захаваная частка складае парафіраваны граніт вагай каля 6 тон. |
| 39. Назавіце імя знакамітага дзеяча, які ў 1814г. наведаў Ружанскі палац і адшукаў у адным з пакояў палаца рэшткі бібліятэкі роду Сапегаў. |
| 40. Назавіце населены пункт у якім размешчана крыніца, якую таксама называюць крыніцай Яўгеніі Янішчыц. |
| 41. Назавіце раку Брэсцкай вобласці апісаную знакамітай Элізай Ажэшкай у яе апавяданні «Ad astra. Dwugłos».  |
| 42. Назавіце знакамітую постаць Брасцейшчыны, род якога па легендзе паходзіць “ад вялікага Чынгізхана”? |
| 43. Назавіце самае глыбокае возера на тэрыторыі Брэсцкай вобласці. |
| 44. Назавіце найбольш раннюю каменную пабудову на тэрыторыі Брэсцкай вобласці, якая захавалася да сённяшняга дня |
| 45. Назавіце архітэктурны помнік, сёння які часцяком называюць «Беларускім Версалем»? |
| 46. Назавіце адміністрацыйны раён Брэсцкай вобласці, на тэрыторыі якога вядома толькі адна ўпарадкаваная крыніца? |
| 47. Назавіце беларускага пісьменніка, які з'яўляўся інструктарам Брэсцкага абласнога антыфашысцкага камітэта, быў актыўным падпольшчыкам і партызанам. |
| 48. Назавіце беларускую пісьменніцу, якую называлі: «Палеская ластаўка», «Палесся мілае дзіця», «Ясяльдзянка». |
| 49. Назавіце помнік палацавай архітэктуры на тэрыторыі Брэсцкай вобласці, у скляпеннях якога некалі знаходзіўся гуканепранікальны турэмны корпус. |
| 50. Як называецца заказнік рэспубліканскага значэння, праз тэрыторыю якога нясуць свае воды рэкі Цна, Смердзь, Случ, Лань, Сцвіга. |